እታ ኮሚሽነር፡ እተን ንመንግስቲ ዓብደልመንሱር ሃዲ ዝድግፋ ዘለዋ ሓይልታት ልፍንቲ፡ ስዑድን ኢመሬትን ኮነ ንዐአን ዘዕጥቓ ሃገራትን ከምኡ እውን ንሖታውያን ኣጽዋር ዘስንቓ ሃገራት ደገፈን ከቋርጻ ብምምሕጻን፡ ኩለን እተን ክሰምዓን ከስምዓን ዝኽእላ ሓያላን ሃገራት ቅልጡፍ ስጉምቲ ክወስዳ ኣተሓሳሲባ። "ከምቲ ብሓደ ኢድካ ከተጣቕዕ ዘይከኣል፡ እቲ ሓደ ወገን ኩናት ከጓሃህር እቲ ካልእ ከኣ ክሕየብ ኣይክእልን እዩ። ኩናት እውን እንተኾነ ክጥሕሶ ዘይግበኦ ዓለማዊ ሕጊ ኣሎ። ኩሎም ተቐናቕንቲ ሓይልታት ብኣህጉራዊ ሕጊ ክግዝኡን ካብ ህልቂትን ጥፍኣትን ሰላማዊ ህዝብን ህጻናትን ክቑጠቡ ኣለዎም" ብምባል፤ ክልቲኦም ወገናት ልፍንታዊ ሓይልታት ኪዳን ስዑድን ዕጡቓት ሖቲን ካብ ዕንወት ክግትኡ ብትሪ ጸዊዓ። ብመሰረት ጸብጻብ ቤት ጽሕፈት ሰብኣዊ መሰላት ሕቡራት ሃገራት ካብ 31 ጥቅምቲ ክሳብ 6 ሕዳር፡ ኣብ ሳዓዳ ሑደይዳን ሰንዓን 110 ናይ ኣየር ደብዳብ ተኻይዱ ኣሎ። ብድሕሪኡ እውን ብዝተዓጻጸፈ ቀጺሎ ኣሎ። ነፈርቲ ሓይልታት ልፍንቲ ኣብታ ከተማ ትሒተን ይበራን ይድብድባን ስለዘለዋ፤ ዑጡቓት ሖቲ ከኣ ጸረ ነፈርቲ ሚሳይልን ሞርታራትን ይትኩሱ ምህላዎም ተፈሊጡ። ክሳብ ሕጂ ከኣ 23 ሲቪል ሞይቶም 445,000 ሰባት ከኣ ካብ ቤት ንብረቶም ተመዛቢሎም ኣለው። ከምኡ እውን ኣስታት 900 እሱራት ኣብ ዝሓዘ ቤት ማእሰርቲ ናይ ሞርታር ደብዳብ ብምክያዱ ሓሙሽተ እሱራት ከምእተወቕዑን ናይ ማይን መብራህትን ኣገልግሎት ከምእተቛረጸ መግለጺ ላዕለዋይ ተጸዋዒት ስደተኛታት ሕቡራት ሃገራት ገሊጹ። ኣስታት 29 ዝኾኑ ኤርትራውያን ኣብ ቤት ማእሰርቲ ሖደይዳ ተቐይዶም ከምዘለውን ኣብታ ሃገር ክነብሩ ዝጸንሑ ካልኦት ሓያሎ ዜጋታት ከኣ ብሰንኪ እናዓረገ ዝኸይድ ዘሎ ቅልውላው ይጭነቑ ምህላዎምን ገሊጹ። ማሕበረ ሰብ ዓለምን ላዕለዋይ ተጸዋዒ ስደተኛታት ሕቡራት ሃገራት ድማ ቆላሕታ ክገብረሎም ይምሕጸኑ ምህላዎም እሙናት ምንጭታት ንቢቢሲ ሓቢሮም። እታ ኮሚሽነር፡ እቲ ኩናት ብቕልጡፍ እንተዘይተቛሪጹ ኣስታት 14 ሚልዮን ህዝቢ የመን ንጥሜትን ሞትን ከምዝቃላዕ ብምትሕስሳብ፤ ካብ 26 መጋቢት 2015 ክሳብ 8 ሕዳር 2018 6,872ሲቪል ዝርከቡዎም 17,640 ከምዝሞቱን 10,768 ሰባት ከምዝተጎድኡን ሓቢራ። እቶም 10,852 ሰባት ብመጥቃዕቲ ኣየርን ከቢድ ብረትን ሓይልታት ልፍንቲ ስዑድን ኢመሬትን ከምዝተጎድኡ እቲ ጸብጻብ ይሕብር። እዛ ኣብ 1454-55 ሑደይዳ ዝተሰምየት፡ ምስ ምምጻእ ኦቶማን ስሉጥ ወደባዊ ኣገልግሎት ክትህብ ጀሚራ። ኣብ ቀዳማይ ኩናት ዓለም ስልኪ ኣልቦ መራኸቢ ዝተሃነጸላ፡ ካብ 70-80ታት ኣብ ዝነበረ እዋን መደበር-ባሕሪ፡ ሕብረት ሶቬት ዝነበረት ንእሽቶን ጽብቕትን ከተማ ኣስታት 100 ዝኾኑ ጥንታውን ዘበናውን መሳጊድ ከምዘለውዋ ይፍለጥ። ሕጂ ግን ኣባይታን ትሕተ ቕርጻን ብኩናት ይዓኑ ምህላው ናይ ዓይኒ መሰኻኽር የረጋግጹ። ሃገረ የመን ኣብ ታሪኻ ሓያሎ ኩናት ሓድሕድ ኣካይዳ ኣላ። ኣብ ሓደ እዋን ደቡብን ሰሜንን ተባሂላ ብኽልተ መንግስትን ስርዓትን ትመሓደር ነይራ። ኣብ 1990፡ ደቡብን ሰሜንን ተወሃሂደን፡ ሪፖብሊክ መስሪተን። ፕረዚደንት ዓሊ ዓብደላ ሳልሕ ከኣ፡ ክሳብ ብ2011 ብጸቕጢ ህዝባዊ ተቓውሞ፡ ንምክትሉ ነበር ፕረዚደንት ዓብዱሮቦ መንሱር ሓዲ ስልጣን ኣረኪቡ ዝእለ፡ ከም ፕረዚደንት ኣገልጊሉ። እንተኾነ ኣብ ምስግጋር እቲ ስልጣን ብዝተፈጥረ ዘይምስምማዕ ኣብታ ሃገር ቅልውላው ተፈጢሩ። ብሖቲ ዝስመ ኣንጻር ብልሽውና ዝቃለስ ዝነበረ ዕጡቕ ሓይሊ ከኣ ነቲ ፖለቲካዊ ሃጓፍ መሊኡ ስልጣን ተቖጻጺሩ። እዚ ሓይሊ እዚ ብኢራን ይድገፍ እዩ ስለዝተባህለ ከኣ ስዑድያ እትመርሐን ሃገራት፡ ኪዳን መስሪተን ብ26 መጋቢት 2015 ኣንጻር ዕጡቓት ሖቲ ዝተወሃሃደ መጥቃዕቲ ከፊቶም ይዋግኡ ኣለው። እታ ኣብ ዓለም ካብ ዘለዋ ድኻታት ሃገራት ዓረብ ዝደኸየት የመን፡ ኣብ ሞንጎ እሙናት ደገፍቲ ዓለምለኻዊ ተቐባልነት ዘለዎ መንግሰቲ ዓብዱሮቦ መንሱር ሓዲን፡ ምንቅስቓስ ልፍንታዊ ዕጡቓት ሖቲን ብዝተወለዐ ኲናት ኣብ ከቢድ ቅልውላው ትርከብ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
